stanford-oval/wikipedia huggingface dataset:
Suomen Muotoilukasvatusseura

Suomen Muotoilukasvatusseura (SuoMu ry) on muotoiluoppimiseen vihkiytynyt yhdistys. SuoMu tuottaa oppimateriaalia ja alan tutkimusta, toimii eri kohderyhmien parissa tapahtumissa ja kouluissa sekä suunnittelee konsepteja opetukseen ja yrityksille.
SuoMu perustettiin vuonna 2013 edistämään muotoilukasvatuksen käyttöä. SuoMun toiminnassa on mukana eri alojen muotoilijoita, opettajia, kädentaitajia sekä kulttuuri-, viestintä- ja markkinointialan tekijöitä. SuoMu tuottaa opetus- ja tapahtumasisältöjä sekä tekee yhteistyötä opetus- ja kulttuurialan toimijoiden kanssa. Vuonna 2014 SuoMu julkaisi muotoilukasvatusta peruskouluun yhteistyössä Taiteen edistämiskeskuksen ja Designmuseon kanssa.
SuoMu tekee yleisötyötä tuottamalla SuoMun Kiertävän Muotoilukoulun tapahtumia muun muassa kirjastoissa, kulttuuritaloilla ja yleisötapahtumissa. Kiertävä muotoilukoulu tekee yhteistyötä koulujen kanssa työpajojen ja projektien muodossa. SuoMun ohjaajat ovat muotoilijoita, opettajia ja muotoilua ammatissaan käyttäviä eri alojen toimijoita, joille toiminta tarjoaa uudenlaisen ammatillisen kentän yleisötyön, opetuksen ja ohjaustoiminnan parissa.
Aiheesta muualla

Verkkosivut
SuoMu Mediassa: http://www.muotoilukasvatus.info/mediassa/
Yle Puhe: http://areena.yle.fi/1-2756162
Uutta Helsinkiä: http://www.uuttahelsinkia.fi/fi/uutiset/2015-10-14/muotoilukasvatuksen-paikka-peruskoulussa
Opettaja-lehti: http://www.opettaja.fi/cs/opettaja/jutut&juttuID=1408911954167 (Arkistoitu – Internet Archive)
Suolakkosorsa

| Suolakkosorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Puolisukeltajat Anatinae
Suku::  Sorsat Anas
Laji::  fulvigula
Kaksiosainen nimi
 Anas fulvigula  Ridgway, 1874 
Katso myös
   Suolakkosorsa Wikispeciesissä   Suolakkosorsa Commonsissa 
Infobox OKNimi-testi OKIUCN-testi OK: 
Suolakkosorsa (Anas fulvigula) on keskikokoinen puolisukeltaja. Ulkonäöltään se on naarassinisorsan ja nokisorsan välillä. Se on läheistä sukua molemmille lajeille, ja sen on joskus harkittu olevan nokisorsan alalaji, mutta tämä käsitys ei pidä paikkaansa.
On kaksi selvää suolakkosorsapopulaatiota. Toinen populaatio, A. fulvigula maculosa, elää Meksikonlahden rannikolla Alabaman ja Tamaulipaksen välillä. Toinen populaatio, A. fulvigula fulvigula, asuu Keski- ja Etelä-Floridassa ja joskus eksyy Pohjois-Georgiaan.
Suolakkosorsan luontaisia saalistajia ovat: harmaakettu (Urocyon cinereoargenteus), kettu (Vulpes vulpes), minkki (Neovison vison), amerikansaukko (Lontra canadensis), haisunäätä (Mephitis mephitis), siiselit (Spermophilus), pesukarhu (Procyon lotor), sinisuohaukka (Circus cyaneus), muuttohaukka (Falco peregrinus), mississippinalligaattori (Alligator mississippiensis), näykkijäkilpikonna (Chelydra serpentina), härkäsammakko (Lithobates catesbeianus) ja isobassi (Micropterus salmoides).
Suolakkosorsa on kaikkiruokainen ja syö vesikasveja, ruohoja, hyönteisiä, etanoita ja joskus pieniä kaloja sekä nuorena hyönteisiä ja muita selkärangattomia.
Aiheesta muualla

ITIS: Anas fulvigula (englanniksi)
Stephen Lee

Stephen Lee
Stephen Lee (s. 12. lokakuuta 1974) on englantilainen entinen snooker-ammattilainen, joka kärsii parhaillaan vuoteen 2024 ulottuvaa kilpailukieltoa ottelutuloksien järjestämisestä. Lee on kotoisin Trowbridgestä ja hän on tunnettu erittäin hyvästä lyöntitekniikastaan. Lee on voittanut urallaan neljä ranking-turnausta, ja on aikaisemmin ollut useita vuosia 16 parhaan joukossa ammattilaisten ranking-listalla. Urallaan hän on tehnyt 184 yli sadan pisteen ylittävää lyöntisarjaa ammattilaisturnauksissa . Lee on yksi ammattilaiskiertueen suurikokoisimpia pelaajia.
Leen ura tuli käytännössä päätökseen, kun hänet asetettiin ensin 12.10.2012 väliaikaiseen kilpailukieltoon syytettynä ottelutuloksen järjestämisestä ja todettiin syyskuussa 2013 syylliseksi yhteensä seitsemän ottelun tuloksen järjestämiseen vuosien 2008 ja 2009 aikana. Hänet tuomittiin takautuvasti 12 vuoden kilpailukieltoon, joka päättyy 12.10.2024.
Ura > Vahva alku

Lee aloitti ammattilaisuransa vuonna 1992 voitettuaan English Amateur Championship-turnauksen. Ensimmäisellä kaudellaan hän teki lajin ennätyksen voitettuaan 33 peräkkäistä erää karsintakierrosten otteluissa.
Ura > Top 16 pelaaja

Vuonna 1997 Stephen Lee saavutti paikkansa 16 parhaan joukossa ranking-listalla, ja vuotta myöhemmin hän nousi jopa 8 parhaan joukkoon. Parhaimmillaan Lee oli jopa sijalla 5.
Ura > Turnausvoittaja

Vuonna 1998 Lee voitti ensimmäisen ranking-turnauksen, Grand Prixin. Hän voitti myös myöhemmin saman turnauksen vuonna 2001, kun turnaus järjestettiin nimellä LG Cup. Kaudella 2001–2002 Lee keräsi eniten ranking-pisteitä kun hän voitti myös Scottish Open-turnauksen. Kauden aikana Lee kävi Provisional ranking-listalla jo sijalla 1.
Vuonna 2006 Lee oli jo pudota ranking-listalla ulos 16 parhaan joukosta, mutta Welsh Open-turnauksessa hän raivasi tiensä finaaliin, jossa hän voitti hallitsevan maailmanmestarin Shaun Murphyn erin 9-4 .
Kauden 2007–2008 Lee aloitti sijalla 13, mutta kausi ei sujunut kovinkaan vakuuttavasti. Saga Insurance Masters-turnauksessa Wembleyllä Lee kuitenkin oli jopa finaalissa, jossa kovassa nosteessa ollut Mark Selby voitti hänet selkein lukemin 10-3. Hänen harmikseen tästä turnauksesta ei jaeta pisteitä, vaan kyseessä on kutsuturnaus, joskin arvostetuin sellainen. Maailmanmestaruusturnauksessakaan Lee ei saavuttanut edes toisen kierroksen paikkaa, vaan karsintojen kautta mukaan tullut Joe Swail pudotti hänet kisoista ensimmäisessä ottelussa. Pitkästä aikaa Lee putosi ranking-listalla pois 16 parhaan joukosta, ja hän on haastattelussa sanonut jopa harkitsevansa uransa lopettamista .
Leen haettua motivaatiota, hän esiintyi aika ajoin hyvin kauden 2008–2009
syyspuolella saavuttamalla mm. neljännesfinaalipaikan Shaun Murpya vastaan Maplin UK Championship-turnauksessa. Neljännesfinaaliottelun hän hävisi kuitenkin selvästi 3-9 kärsittyään kovista hammaskivuista .
kauden 2009–2010 sujui Leen osalta vaihtelevasti, eikä suurmenestystä vieläkään tullut. Parhaaksi saavutukseksi jäi pääsy 16:n parhaan joukkoon syyskauden päättäneessä Pukka Pies UK Championship-turnauksessa. Tämän lisäksi ranking-pisteitä karttui lähinnä maailmanmestaruuskisoihin pääsemisestä karsinnoista. Kauden päätteeksi Lee oli ranking-listalla sijalla 23 ja edelleen ulkona 16:n parhaan joukosta.
kaudella 2010–2011 Lee osoitti pitkästä aikaa hyviä otteita uudessa pienturnaussarjassa Players Tour Championship, jossa hän voitti yhden osakilpailun Euro Players Tour Championship 4, joka pelattiin Saksassa Offenburgissa.
Turnausvoitot > Ranking-turnaukset

Welsh Open 2006
Regal Scottish Open 2002
Grand Prix 2001, 1998
Betfair PTC Grand Finals 2012
Turnausvoitot > Pienemmät ranking-turnaukset

Euro Players Tour Championship 4 2010
Tilastot ja ennätykset

Lihavoitu teksti tarkoittaa lajin ennätystä.
| 0 | 1 | 2 |
| --- | --- | --- |
 STEPHEN LEE: 
| Ranking-turnausvoitot | 4 | 2006, 2002, 2001, 1998 |
| Masters-turnauksen finaalit | 1 | 2008 |
| Korkein ranking-sijoitus | 5 | 2000/2001 |
| Suurin lyöntisarja | 145 | Northern Ireland Trophy 2008 |
| Yli 100 pisteen lyöntisarjat | 184 |  |
| Peräkkäin voitetut erät | 33 | 1992 |
Sukumo

| Sukumo (宿毛市) |
| --- | --- |
 Sukumon satamaa
 lippu:  Symboli
 Sukumon sijainti Kōchin prefektuurissa
 Sukumo
 Koordinaatit: 32°56′21″N, 132°43′34″E 
Valtio:  Japani
Alue:  Shikoku
Prefektuuri:  Kōchin prefektuuri
Pinta-ala:  
 – Kokonaispinta-ala:  286,20 km²
Väkiluku (11/2019):  20 260
 – Väestötiheys:  70,8 as./km²
Symbolit:  
 – Puu:  Kamferipuu
 – Kukka:  Cymbidium kanran
 – Lintu:  Japaninrilli
 – Kala:  Seepraveitsileuka
 
 http://www.city.sukumo.kochi.jp/ 
Infobox OKVirheellinen NIMI-arvo: 
Sukumo (jap. 宿毛市, Sukumo-shi) on Japanin kaupunki Shikokun saarella Kōchin prefektuurissa. Se sijaitsee aivan prefektuurin länsiosassa Tyynenmeren Sukumonlahden rannikolla. Kaupunki on rakentunut lahden pohjukkaan Matsudajoen suun alluviaalitasangolle, mutta suurin osa sen alueesta on metsäistä vuoristoa. Lännessä se rajautuu Ehimen prefektuuriin. Kaupunkiin kuuluvat myös Kōchin prefektuurin ainoat asutut ulkosaaret, Okinoshima ja Ugurushima. Sukumossa on 20 260 asukasta (marraskuussa 2019) ja sen pinta-ala on 286,20 neliökilometriä.
Edo-kaudella Sukumo kehittyi linnanaluskaupunkina osana Tosan daimiokuntaa. Kaupunkioikeudet Japanin nykyisen kunnallishallinnon puitteissa Sukumolle myönnettiin laajan kuntaliitoksen myötä vuonna 1954. Tärkeä elinkeino on perinteisesti ollut kalastus, nykyisin myös vesiviljely. Jokilaaksoissa maatalous tuottaa riisiä, vihanneksia ja sitrushedelmiä, vuoristoalueilla harjoitetaan metsätaloutta.
Sukumossa sijaitsee yksi Shikokun pyhiinvaellusreitin temppeli, Enkō-ji (temppeli nro. 39). Kaupungissa on monia historiallisia jäänteitä ja muistomerkkejä, kuten Sukumon linnan rauniot ja Nonaka Kenzanin hauta. Ulkosaaret kuuluvat Ashizuri-Uwakain kansallispuistoon. Sukumoa palvelee Tosa Kuroshio -rautatien Sukumo-linja, ja sieltä on myös lauttayhteys Kyūshūlle Ōitan prefektuurin Saikin kaupunkiin.
Kuvia

Sukumo ilmasta
Enkō-jin temppeli
Sukumon rautatieasema
Kofun-hautakumpu Sukumossa
Aiheesta muualla

Kuvia tai muita tiedostoja aiheesta Sukumo Wikimedia Commonsissa
Kaupungin internetsivut (japaniksi)
Spica-luokka (torpedovene)

| Spica-luokka |
| --- | --- |
 Piirros luokan aluksesta

Tekniset tiedot
Uppouma:  808 t (standardi) 1 040 t (kuormattu)
Pituus:  83,5 m
Leveys:  8,1 m
Syväys:  2,55 m
Koneteho:  19 000 hv
Nopeus:  34 solmua (63 km/h)
Miehistöä:  116
Aseistus
Meritorjunta:  3 x 100 mm tykkiä kaksiputkisina asennuksina 4 x 450 mm torpedoputkea jopa 20 miinaa
Ilmatorjunta:  10 x 20 mm ilmatorjuntatykkiä 2 x 13,2 mm ilmatorjuntakonekivääriä
Spica-luokka oli Italian kuninkaallisen laivaston alusluokka, johon kuului kolmekymmentäkaksi torpedovenettä. Aluksista kaksi myytiin Ruotsin merivoimille, jossa ne muodostivat Romulus-luokan.
Suunnittelu

Luokan alukset perustuivat ajatukseen valmistaa Washingtonin laivastosopimuksen ulkopuolelle jääneen alle 600 tonnin alustyyppi. Niiden suunnittelu alkoi 1932 ja prototyypit RN Spica ja RN Astore valmistettiin. Alusten runko oli 80 metriä pitkä ja niiden uppouma oli noin 720 tonnia eikä alle 600 tonnia kuten laivastosopimuksessa määritettiin. Niiden voimanlähteenä oli kahteen akseliin kytketyt turbiinimoottorit, joihin kumpaankin oli kytketty kaksi Yarrow-kattilaa.
Alusten aseistuksena oli kolme 102 millimetrin tykkiä yksiputkisina asennuksina. Tykeistä yksi oli etukannella ja kaksi takana. Aluksille oli asennettu lisäksi neljä 450 millimetrin torpedoputkea, joiden kantama ja tuhovaikutus oli pienempi kuin yleisesti käytössä olevilla 533 millimetrin torpedoputkilla.
Francesco Biasin

Francesco Biasin (s. 6. syyskuuta 1943 Arzercavalli) on Brasiliassa toimiva italialainen roomalaiskatolinen piispa. Hänet vihittiin papiksi Padovan hiippakuntaan 20. huhtikuuta 1968 ja nimitettiin Pesqueiran hiippakunnan johtoon 23. heinäkuuta 2003. Piispaksi vihkiminen seurasi 12. lokakuuta. Pääkonsekraattorina toimi Bernardino Marchió, jota avustivat Antonio Mattiazzo ja Vital João Geraldo Wilderink.
Biasin sai 8. kesäkuuta 2011 nimityksen Barra do Piraí-Volta Redondan piispaksi, jonka virkaan hänet asetettiin 28. elokuuta.
Soul Politics

| Soul Politics Damn Seagulls |
| --- | --- | --- |

Studioalbumin tiedot
 Äänitetty : 2006
 Julkaistu: 24. tammikuuta 2007
 Formaatti: CD, LP
 Tuottaja(t): Damn Seagulls & Arto Tuunela
 Tyylilaji: pop rock, soul, punk
 Kesto: 39.32
 Levy-yhtiö: Fullsteam Records
Listasijoitukset
  Suomen virallinen lista: 9.
Damn Seagullsin muut julkaisut
| One Night at Sirdies 2005 | Soul Politics 2007 | Hunting Season 2009 |
Soul Politics on Damn Seagullsin toinen studioalbumi, joka julkaistiin 24. tammikuuta 2007.
Albumi nousi Suomen virallisen listan sijalle 9. Sue-lehti valitsi sen 2000-kymmenluvun kymmenenneksi parhaaksi kotimaiseksi albumiksi vuonna 2009.
Kappaleet

Sävellykset ja sanoitukset: Lauri Eloranta, paitsi "Rooftops & Railways": Lauri Eloranta ja Niko Kangas. Sovitukset: Damn Seagulls, jousisovitukset: Damn Seagulls ja Martti Vesala.
Once We Were Thieves – 2.43
While I'm Gone – 4.11
24 Uptown – 3.29
Quality People – 4.11
Dirty Soul Radio – 3.32
Rooftops & Railways – 3.26
Human Torch – 3.22
The Beat – 4.28
Something About It – 4.31
King of Fools – 5.39
Kokoonpano

| --- | --- |
 Yhtye Jami Auvinen – laulu, kitara  Lauri Eloranta – laulu, kitara  Niko Kangas – tenorisaksofoni, laulu  Jani Liuhanen – kosketinsoitin  Aki Karppanen  Töni Köskinen :  Vierailevat muusikot Martti Vesala – trumpetti, flyygelitorvi, putkikellot, taustalaulu  Aki Päivärinne – alttosaksofoni, taustalaulu  Ilkka Ferm – baritonisaksofoni  Juho Viljanen – pasuuna  Antti Lauronen – huilu  Eveliina Paavola – viulu  Anni Kettunen – viulu  Ninni Sulva – alttoviulu  Rella Riikonen – sello  Juha Kuoppala – flyygeli  Saana Koskinen – taustalaulu  Arto Tuunela – taustalaulu, tamburiini
Arvostelut

Soundi:
Nyt.fi:
Rumba: Erittäin positiivinen
Stand Up and Scream

| Stand Up and Scream Asking Alexandria |
| --- | --- | --- |

Studioalbumin tiedot
 Äänitetty : 19. toukokuuta – 16. kesäkuuta 2009
 Studio : Foundation Recording Studios Connersville, Indiana
 Julkaistu: 15. syyskuuta 2009
 Tuottaja(t): Joey Sturgis
 Tyylilaji: metalcore, electronicore
 Kesto: 48.16
 Levy-yhtiö: Sumerian
Listasijoitukset
  170.
Asking Alexandrian muut julkaisut
|   | Stand Up and Scream 2009 | Life Gone Wild 2010 |
Singlet albumilta Stand Up and Scream
 ”The Final Episode (Let's Change the Channel)” Julkaistu: 15. joulukuuta 2009  ”A Prophecy” Julkaistu: 2. helmikuuta 2010  ”If You Can't Ride Two Horses at Once... You Should Get Out of the Circus” Julkaistu: 14. maaliskuuta 2010  ”Not the American Average” Julkaistu: 10. lokakuuta 2010
Stand Up and Scream on Asking Alexandrian esikoisalbumi, joka julkaistiin 15. syyskuuta 2009. Se debyboi Yhdysvalloissa Billboard 200 -listan sijalla 170.
Kappaleet ”Hey There Mr. Brooks”, ”A Prophecy” ja ”Final Episode (Let’s Change the Channel)” ovat ladattavissa Rock Band Networkissa.[lähde? ]
Kappaleet

Alerion – 2.15
The Final Episode (Let's Change the Channel) – 4.02
A Candlelit Dinner with Inamorta – 4.04
Nobody Don't Dance No More – 4.00
Hey There Mr. Brooks – 4.10 (feat. Shawn Milke)
Hiatus – 1.45
If You Can't Ride Two Horses at Once... You Should Get Out of the Circus – 3.46
A Single Moment of Sincerity – 3.51
Not the American Average – 4.39
I Used to Have a Best Friend (But Then He Gave Me an STD) – 4.06
A Prophecy – 3.34
I Was Once, Possibly, Maybe, Perhaps a Cowboy King – 3.41
When Everyday's the Weekend – 4.23
Kokoonpano

Danny Worsnop – laulu, musiikkiohjelmointi
Ben Bruce – kitara, musiikkiohjelmointi, taustalaulu, laulu (kappaleet 8 ja 9)
Cameron Liddell – kitara, taustalaulu
Sam Bettley – bassokitara
James Cassells – rummut
Joey Sturgis – tuottaja, äänittäjä, miksaaja, masteroija
Nick Sampson – editoija
Artwork by Sons of Nero – grafiikka
Phill Mamula – valokuvat
Arvostelut

AllMusic:
Aiheesta muualla

Stand Up and Scream discogs.com -sivustolla
Sorsalampi (Kyyjärvi)

| Sorsalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°02′59″N, 24°51′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja Kiuaspuroon 
Järvinumero:  14.445.1.019
Mittaustietoja
Pinnankorkeus:  195,8 m  
Pituus:  420 m  
Leveys:  110 m  
Rantaviiva:  0,895 km  
Pinta-ala:  2,681 ha  
Tilavuus:  0.000079 km³ 
Keskisyvyys:  2,93 m  
Suurin syvyys:  5 m  
Saaria:  ei saaria 
 fiSorsalampi 
Sorsalampi  on Keski-Suomessa Kyyjärvellä  Metsäperän lähellä sijaitseva lampi.
Maantietoa

Lampi on 420 metriä pitkä, 110 metriä leveä, ja sen pinta-ala on 2,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 78 600 kuutiometriä. Sen keskisyvyys on 2,9 metriä ja suurin syvyys on 5,0 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Viivajoen valuma-alueeseen (14.445) se kuuluu. Lammen vedenpinnan korkeus on 195,8 metriä mpy.
Soul II Soul

| Soul II Soul |
| --- | --- |

Tiedot
Toiminnassa:  1988–1997, 2007–
Tyylilaji:  soul, neo-soul, R&B, rap, reggae
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  Jazzie B Caron Wheeler Charlotte Kelly
Levy-yhtiö:  Virgin, EMI
Aiheesta muualla
Kotisivut
Infobox OKNimi-testi OK: 
Soul II Soul on englantilainen soulyhtye. Yhtyeen perusti Jazzie B Lontoossa vuonna 1988. Soul II Soul voitti kaksi Grammy-palkintoa ja sen kaksi ensimmäistä albumia nousivat Britannian albumilistan ykkösiksi.
Yhtyeen ensimmäisellä, vuoden 1989 Club Classics Vol. I -albumilla mukana olivat Jazzie B:n lisäksi tuottaja Nellee Hooper ja laulaja Caron Wheeler. Albumi oli maailmanlaajuinen myyntimenestys singlehitti ”Back to Life (However Do You Want Me)” siivittämänä, kohoten muun muassa brittilistan kärkeen ja Yhdysvaltain albumilistalla neljänneksitoista.
Soul II Soulin toinen ja kolmas albumi, vuonna 1990 ilmestynyt Vol. II: 1990 – A New Decade ja vuonna 1992 ilmestynyt Just Right Vol. III eivät yltäneet aivan edeltäjänsä veroiseen maailmanlaajuiseen suosioon vaikkakin molemmat nousivat Ison-Britannian albumilistan kärkisijoille.
Diskografia > Albumit

| Vuosi | Albumi | UK | US |
| --- | --- | --- | --- |
| 1989 | Club Classics Vol. I | 1 | 14 |
| 1990 | Vol. II: 1990 – A New Decade | 1 | 21 |
| 1992 | Vol. III: Just Right | 3 | 88 |
| 1993 | Vol IV: The Classic Singles 88–93 | 10 | - |
| 1995 | Volume V: Believe | 13 | - |
| 1995 | Time for Change | - | - |
Diskografia > Singlet

| Vuosi | Kappale | Albumi | UK | U> S. | U> S. R&B | U> S. Dance |
| --- | --- | --- | --- | --- | --- | --- |
| 1988 | ”Fairplay” | Club Classics Vol. I | 63 | - | - | 9 |
| 1988 | ”Feel Free” | Club Classics Vol. I | 64 | - | - | - |
| 1989 | ”Keep on Movin'” | Club Classics Vol. I | 5 | 11 | 1 | 1 |
| 1989 | ”Back to Life (However Do You Want Me)” | Club Classics Vol. I | 1 | 4 | 1 | 1 |
| 1989 | ”Jazzie’s Groove” | Club Classics Vol. I | - | - | 6 | 3 |
| 1989 | ”Get a Life” | Vol. II: 1990 – A New Decade | 3 | 54 | 5 | 9 |
| 1990 | ”A Dream’s a Dream” | Vol. II: 1990 – A New Decade | 6 | 85 | 19 | 3 |
| 1990 | ”People” | Vol. II: 1990 – A New Decade | - | - | 44 | 3 |
| 1990 | ”Missing You” | Vol. II: 1990 – A New Decade | 22 | - | 29 | 39 |
| 1992 | ”Joy” | Vol. III: Just Right | 4 | - | 14 | - |
| 1992 | ”Move Me No Mountain” | Vol. III: Just Right | 31 | - | 33 | 29 |
| 1992 | ”Just Right” | Vol. III: Just Right | 38 | - | - | - |
| 1993 | ”Wish” | Vol IV: The Classic Singles 88–93 | 24 | - | - | - |
| 1995 | ”Love Enuff” | Volume V: Believe | 12 | - | - | - |
| 1995 | ”I Care” | Volume V: Believe | 17 | - | - | - |
| 1996 | ”Keep on Movin’” (remix) | - | 31 | - | - | - |
| 1997 | ”Represent” | Time for Change | 39 | - | - | - |
| 1997 | ”Pleasure Dome” | Time for Change | 51 | - | - | - |
Aiheesta muualla

Yhtyeen viralliset sivut
Sundarbansin kansallispuisto

Bengalintiikeri on Sundarbansin tunnetuimpia eläinlajeja.
Sundarbansin kansallispuisto sijaitsee puoliksi Intiassa, Länsi-Bengalin osavaltiossa, ja puoliksi Bangladeshissa. Se on maailman suurin mangrovemetsäalue ja yksi suurimmista bengalintiikerin suojelualueista. Sundarbansissa asuu myös lukuisia lintu- ja matelijalajeja, muun muassa suistokrokotiili. Puiston pinta-ala on 2585 neliökilometriä. Alueella on siltistä koostuvia saaria ja monin paikoin on magroverämeitä. Alueella elää yhdyskunnittain monia eläimiä, kuten reesusmakakeja, aksiskauriita, villisikoja, saukkoja ja varaaneja. Alueen vesistöjen ja rantojen eläimistöön kuuluvat kiviravut sekä liemi-, etelänbastardi- ja karettikilpikonnat.
Sundarbans muodostuu 54 pienestä saaresta Ganges- ja Brahmaputrajokien laajassa yhteisessä suistossa. Alueen ilmasto on trooppinen: keskimääräinen ylin lämpötila on 34 °C ja alin 20 °C. Talvella vallitsee pohjoisen ja koillisen välinen tuuli, kesällä lounaistuulet ovat yleisimpiä. Trooppiset hirmumyrskyt ja niitä heikommat matalapaineet ovat varsin yleisiä kahden sadekauden aikana toukokuussa ja lokakuussa.
Alueesta tuli luonnonsuojelualue 1974 ja kansallispuisto 1983. Vuodesta 1987 asti se on ollut Unescon maailmanperintökohde.
Sundarbans on saanut nimensä kaakaokasveihin kuuluvasta sundri-puusta, joka on yleinen kansallispuiston mangrovemetsissä. Sundrin hengitysjuuret nousevat korkealle, joten sen juuristo ei kuole hapenpuutteeseen tulvien aikana. Tulvantorjunta alueella on muuttanut alueen tasapainoa, ja sundrit saattavat olla vaarassa hävitä kilpailussa muille puille.
Sundarbansia uhkaavat myös vaatimukset alueen öljyvarojen hyödyntämisestä.
Aiheesta muualla

Kuvia tai muita tiedostoja aiheesta Sundarbansin kansallispuisto Wikimedia Commonsissa
Unescon maailmanperintökohteet Intiassa
Agran linnoitus
Ajantan luolat
Bhimbetkan kalliosuojat
Champaner-Pavagadhin arkeologinen puisto
Chhatrapati Shivaji Terminus
Cholan elävät temppelit
Darjeelingin ja Nilgirin vuoristorautatiet
Elephantan luolat
Elloran luolat
Fatehpur Sikri
Goan kirkot ja luostarit
Great Himalayanin kansallispuisto
Hampi
Humayunin mausoleumi
Jantar Mantar
Kazirangan kansallispuisto
Keoladeo
Khajuraho
Khangchendzonga
Konarakin aurinkotemppeli
Le Corbusierin arkkitehtoniset työt
Länsi-Ghatit
Mahabalipuram
Mahabodhi-temppeli
Manasin kansallispuisto
Nanda Devi ja Valley of Flowers
Pattadakal
Punainen linnoitus
Qutub Minar
Rajasthanin kukkulalinnoitukset
Rani ki vav (kuningattaren porraskaivo)
Sanchi
Sundarbanin kansallispuisto
Taj Mahal
Intian kansallispuistot
Andamaanit ja Nikobaarit: Campbell Bay
Galathea
Mahatma Gandhi
Mt. Harriet Island
Middle Button Island
North Button Island
Rani Jhansi
Saddle Peak
South Button Island Andhra Pradesh: Kasu Brahmananda Reddy
Mahavir Harina Vanasthali
Mrugavani
Sri Venkateswara Arunachal Pradesh: Mouling
Namdapha Assam: Dibru-Saikhowa
Kaziranga
Manas
Nameri
Orang Bihar: Valmiki Chhattisgarh: Indravati
Kanger Ghati Goa: Mollem  Gujarat: Blackbuck
Gir
Marine
Vansda Haryana: Kalesar
Sultanpur Himachal Pradesh: Great Himalayan
Pin Valley Jammu & Kashmir: Dachigam
Hemis
Kishtwar
Salim Ali Jharkhand: Betla Karnataka: Anshi
Bandipur
Bannerghatta
Kudremukh
Nagarhole Kerala: Eravikulam
Mathikettan Shola
Periyar
Silent Valley
Wayanad Madhya Pradesh: Bandhavgarh
Fossil
Kanha
Madhav
Panna
Pench
Sanjay
Satpura
Van Vihar Maharastra: Chandoli
Gugamal
Navegaon
Pench
Sanjay Gandhi
Tadoba Manipur: Keibul Lamjao
Sirohi Meghalaya: Balphakram
Nokrek Mizoram: Murlen
Phawngpui Nagaland: Intanki Odisha: Bhitarkanika
Simlipal Rajasthan: Darrah
Desert
Keoladeo
Ranthambhore
Sariska Sikkim: Khangchendzonga Tamil Nadu: Guindy
Gulf of Mannar
Indira Gandhi
Mudumalai
Mukurthi Uttar Pradesh: Nawabganj
Dudhwa Uttarakhand: Corbett
Gangotri
Govind
Nanda Devi
Rajaji
Valley of Flowers Länsi-Bengali: Buxa
Gorumara
Neora Valley
Singalila
Sundarbans
Suojelualueet
Kansallispuistot
Intian suojelualueet
Sorsalampi (Hirvensalmi)

| Sorsalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°37′41″N, 26°55′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Sorsajoki Ryökäsveteen 
Järvinumero:  14.922.1.034
Mittaustietoja
Pinnankorkeus:  99,9 m  
Pituus:  420 m  
Leveys:  210 m  
Rantaviiva:  1,049 km  
Pinta-ala:  6,652 ha  
Saaria:  ei saaria 
 fiSorsalampi 
Sorsalampi  on Etelä-Savossa Hirvensalmella  Keron lähellä sijaitseva lampi.